**Напредък по отношение на приоритетните държави**

|  |
| --- |
| **Нигер** |
| Действия и напредък от декември 2016 г. | Следващи стъпки |
| *Ангажимент на високо равнище** Посещение на президента Исуфу в Брюксел (декември 2016 г.).
* Посещение на датския министър по въпросите на сътрудничеството за развитие (януари)

*Ключови моменти в напредъка, постигнат от нигерските органи** Допълнително намаляване на потока от незаконни мигранти, които преминават транзитно през страната.
* Продължаване на ефективните действия срещу контрабандата на мигранти в региона на Агадез (изземване на оборудване и задържане на контрабандисти).
* Изготвяне на средносрочен план за действие, за да се преодолеят пропуските в използвания в момента подход.
* Финализиране на националната стратегия за миграцията.

*Подкрепа от ЕС** Подкрепа за осигуряването на изпълнението на законодателството срещу контрабандата на мигранти.
* Изпращане на европейски служител за връзка по въпросите на миграцията в делегацията на ЕС в Ниамей на 1 февруари.
* Изпращане в близко бъдеще на служител за връзка от Европейската агенция за гранична и брегова охрана.
* Заседание на Разузнавателната общност Африка — Frontex, проведено в началото на март.
* Одобряване на нови проекти по линия на Доверителния фонд на ЕС за Африка през декември 2016 г. за оказване на помощ на мигрантите, улесняване на връщането и повишаване на осведомеността, предоставяне на парцели, жилищно настаняване и достъп до питейна вода и създаване на работни места.
* Подписване на договор с Върховния орган за консолидиране на мира, с който ще се предоставят възможности за краткосрочна заетост на младите хора в региона на Агадез.
* Проведени мисии на място за оценка на алтернативните маршрути, както и за набелязване на проекти за създаване на икономически алтернативи в местните общности.
* Подкрепа, предоставена на Г-5 от Сахел.
 | * Бързо подписване на договори за всички действия, които вече са одобрени в рамките на Доверителния фонд на ЕС, за да се гарантира конкретното изпълнение и осигуряване на алтернативни възможности за доходи с цел заместване на контрабандната икономика.
* По-интензивни действия за борба с контрабандата и трафика на хора, включително подкрепа за съвместен екип за разследване.
* Засилен мониторинг на възможните алтернативни маршрути и подготовка на подкрепа за подходящи ответни действия по подобие на подхода, възприет в региона на Агадез.
* Предоставяне на коментари по средносрочен план за действие, разработен от Нигер, който се очаква до края на март и се отнася до пропуските, които трябва да бъдат преодолени.
* Установяване на работни договорености между Европейската агенция за гранична и брегова охрана и нигерските власти и изпращане на служител за връзка в делегацията на ЕС.
* Достигане на пълен оперативен капацитет на постоянното бюро на ЕС в Агадез, включително за провеждане на обучение.
* Последващи действия във връзка със заседанието на Разузнавателната общност Африка — Frontex и подготовка за начало на дейността на звено за анализ на риска.

  |

|  |
| --- |
| **Нигерия** |
| Действия и напредък от декември 2016 г. | Следващи стъпки |
| *Ангажимент на високо равнище** Посещение на заместник-председателя на Комисията Ансип (февруари)
* Посещение на генералния контрольор на Нигерия в Нидерландия (февруари)
* Посещение на държавния секретар на Испания (февруари)

*Ключови моменти в напредъка, постигнат от нигерийските органи** Създаване на платформа за сътрудничество в борбата с контрабандата на мигранти с участието на агенциите на ЕС и държавите членки.

*Подкрепа от ЕС** Изпращане на европейски служител за връзка по въпросите на миграцията от 1 февруари.
* Проекти, одобрени по линия на Доверителния фонд на ЕС за Африка през декември 2016 г. в подкрепа на реинтеграцията, грамотността и услугите за психично здраве.
* Подкрепа за покриване на хуманитарните нужди на жертвите на кризата в Нигерия от храна и изхранване, защита, вода, канализация и хигиена, подслон, нехранителни продукти и здравеопазване.
 | * Приключване на преговорите за споразумението за обратно приемане до юни 2017 г.
* Продължаване на активното сътрудничество в областта на борбата с контрабандата и трафика на хора чрез Разузнавателната общност Африка — Frontex и наскоро създадената Платформа за сътрудничество в борбата с контрабандата на мигранти.
* Идентифициране на проекти на Доверителния фонд на ЕС за Африка със силна миграционна насоченост.
 |
| **Сенегал** |
| Действия и напредък от декември 2016 г. | Следващи стъпки |
| *Ангажимент на високо равнище** Посещение на върховния представител/заместник-председател в Сенегал (декември)
* Посещение на президента на Сенегал във Франция (декември)

*Ключови моменти в напредъка, постигнат от сенегалските органи** Двустранно сътрудничество с Италия чрез мисия за сенсибилизация, проведена през декември.
* Фокусни точки към съответните министерства за установяване на самоличността на мигранти.
* Започване на преговори с Европейската агенция за гранична и брегова охрана за подобряване на работните договорености.

*Подкрепа от ЕС** Четири проекта по линия на Доверителния фонд на ЕС за Африка, одобрени през декември 2016 г., за подкрепа на реинтеграцията, създаване на работни места и на национална регистрационна система за биометрични данни.
* Сенегал ще се ползва от регионалния проект в подкрепа на службите за вътрешна сигурност на шест държави от региона на Сахел.
 | * Организиране на мисии за последващи действия, за да се гарантира ефективното връщане на незаконните мигранти, чиято самоличност е установена.
* Подобряване на оперативното сътрудничество както за установяването на самоличността, така и за издаването на документи за пътуване.
* Финализиране и подписване до средата на 2017 г. на работни договорености между Сенегал и Европейската агенция за гранична и брегова охрана.
* В зависимост от постигнатите резултати задълбочаване на сътрудничеството в други области, включително управлението на границите.
 |

|  |
| --- |
| **Мали** |
| Действия и напредък от декември 2016 г. | Следващи стъпки |
| *Ангажимент на високо равнище** Среща между върховния представител/заместник-председател Могерини и министър Сила, отговарящ за малийските граждани в чужбина (февруари).

*Ключови моменти в напредъка, постигнат от малийските органи** Разработване на национална стратегия за граничен контрол и свързан с нея план за действие.
* Изграждане на капацитет у полицейските сили, отговарящи за управлението на границите.

*Подкрепа от ЕС** Засилване на свързаното с миграцията измерение на мисията в областта на общата политика за сигурност и отбрана (ОПСО), действаща в Мали.
* Проекти, одобрени по линия на Доверителния фонд на ЕС за Африка през декември 2016 г., за подобряване на биометричния регистър на населението, за подкрепа на реинтеграцията на завърналите се лица и за младежка заетост.
 | * Изпращане на мисия на техническо равнище за проучване на възможностите за сътрудничество и укрепване на капацитета за управление на границите и борба с контрабандата на хора.
* Ускоряване на работата с Мали по транзитното измерение с акцент върху доброволното връщане на транзитно преминаващи мигранти.
* Засилване на сътрудничеството в областта на ефективното връщане на незаконни мигранти, включително на малийци, опитващи се да пресекат нелегално южната граница на Либия.
* Поддържане на тесен диалог с Мали като председател на процеса от Рабат.
 |
| **Етиопия** |
| Действия и напредък от декември 2016 г. | Следващи стъпки |
| *Ангажимент на високо равнище** Среща между комисаря по въпросите на международното сътрудничество и развитие Мимица и министър-председателя Десален (януари)
* Среща между върховния представител/заместник-председател Могерини и министъра на външните работи на Етиопия Габейеху (февруари)
* Посещение на министъра на външните работи Габейеху в Брюксел (февруари)

*Ключови моменти в напредъка, постигнат от етиопските органи** Конструктивен принос към срещата на висшите служители във Валета като председател на процеса от Хартум

*Подкрепа от ЕС** Регионални програми по линия на Доверителния фонд на ЕС за Африка, одобрени през декември 2016 г., за подкрепа на регионален оперативни център за процеса от Хартум, както и механизъм за подпомагане на връщането, за оказване на помощ на блокираните мигранти и тяхната устойчива реинтеграция в общностите. Подкрепа за приетите в Етиопия бежанци и приемащите ги общности чрез финансирането за хуманитарни цели и Програмата за регионално развитие и закрила.
* Изпращане в Етиопия на европейски служител за връзка по въпросите на миграцията през март 2017 г.
 | * Приключване на действията по случаите от пилотния проект за връщане и използването им като модел за по-бързо връщане в бъдеще.
* Продължаване на подкрепата за Етиопия като държава на транзитно преминаване и местоназначение за мигрантите и бежанците, в т.ч. чрез действия, финансирани по линия на Доверителния фонд на ЕС за Африка.
* Стартиране на секторен диалог за стратегически ангажимент относно миграцията (планирана дата — от април 2017 г.).
* Поддържане на тесен диалог с Етиопия като председател на процеса от Хартум.

  |